Hæfileikamótun LH að hefja starfsemi 2020 Nú hafa 6 hópar með 48 knöpum verið valdir til að taka þátt í Hæfileikamótun LH 2020 og starfsemin er að byrja . Fyrsta æfingahelgin er með Gústaf Ásgeiri og fer fram í Reiðhöllinni í Víðdal helgina 11 - 12 janúar . Á síðustu árum hefur LH verið með afrekshóp ungmenna sem nú er orðinn að U - 21 árs landsliði . Með nýju fyrirkomulagi í afreksmálum og meiri samfellu milli afrekshópa og landsliðshópa er Hæfileikamótun LH því fyrsta skref og undirbúningur fyrir U - 21 árs landslið . Markmið Hæfileikamótunar LH er að : Fjölga þeim ungu knöpum sem fylgst er með á landsvísu Undirbúa unga knapa fyrir hefðbundin landsliðsverkefni Byggja upp til framtíðar knapa í fremstu röð Stuðla að uppbyggilegu afreksstarfi víðsvegar um landið